CELEX: 32007D0165
Language: el
Date: 2007-03-14 00:00:00
Title: 2007/165/ΕΚ: Απόφαση της Επιτροπής, της 14ης Μαρτίου 2007 , σχετικά με την τροποποίηση της απόφασης 96/4/ΕΚ περί εγκρίσεως μεθόδου ταξινόμησης των σφαγίων χοίρων στην Αυστρία [κοινοποιηθείσα υπό τον αριθμό Ε(2007) 833]

15.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 75/24
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Μαρτίου 2007
   σχετικά με την τροποποίηση της απόφασης 96/4/ΕΚ περί εγκρίσεως μεθόδου ταξινόμησης των σφαγίων χοίρων στην Αυστρία
   [κοινοποιηθείσα υπό τον αριθμό Ε(2007) 833]
   (Το κείμενο στη γερμανική γλώσσα είναι το μόνο αυθεντικό)
   (2007/165/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Βάσει της απόφασης 96/4/ΕΚ της Επιτροπής (2), επιτρέπεται η Αυστρία να εφαρμόσει μια μέθοδο ταξινόμησης σφαγίων χοίρου που ονομάζεται «Zwei-Punkte-Meßverfahren (ZP)».
            
         
               (2)
            
            
               Λόγω των τεχνικών εξελίξεων, η αυστριακή κυβέρνηση ζήτησε από την Επιτροπή να επιτρέψει τη χρήση ενός νέου μαθηματικού τύπου για τη μέθοδο που χρησιμοποιείται δυνάμει της απόφασης 96/4/ΕΚ και υπέβαλε τα στοιχεία που απαιτεί το άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της αίτησης αυτής, προέκυψε ότι πληρούνται οι όροι έγκρισης της νέας μεθόδου ταξινόμησης.
            
         
               (4)
            
            
               Ως εκ τούτου, κρίνεται σκόπιμο να τροποποιηθεί η απόφαση 96/4/ΕΚ αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 96/4/ΕΚ αντικαθίσταται από το κείμενο που περιλαμβάνεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στη Δημοκρατία της Αυστρίας.
   
      Βρυξέλλες, 14 Μαρτίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 1 της 3.1.1996, σ. 9. Απόφαση όπως τροποποιήθηκε με την απόφαση 97/813/ΕΚ (ΕΕ L 334 της 5.12.1997, σ. 41).
   
      (3)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ZWEI-PUNKTE-MESSVERFAHREN (ZP)
            
                        1.
                     
                     
                        Τα σφάγια χοίρου ταξινομούνται με τη μέθοδο που ονομάζεται “Zwei-Punkte-Messverfahren (ZP)”.
                     
                  
                        2.
                     
                     
                        Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                        
                           ŷ = 48,7719 – 0,48330 × a + 0,23127 × b
                        
                        όπου:
                        
                                    ŷ
                                 
                                 
                                    =
                                 
                                 
                                    εκτιμώμενη εκατοστιαία αναλογία άπαχου κρέατος στο σφάγιο,
                                 
                              
                                    a
                                 
                                 
                                    =
                                 
                                 
                                    το ορατό στη σχισμή πάχος του λίπους (συμπεριλαμβανομένου του δέρματος) που περιβάλλει τον μέσο γλουτιαίο μυ (glutaeus medius) στο στενότερο σημείο του, σε χιλιοστόμετρα,
                                 
                              
                                    b
                                 
                                 
                                    =
                                 
                                 
                                    το ορατό στη σχισμή πάχος του οσφυϊκού μυός, το οποίο μετράται ως η μικρότερη απόσταση του μετωπιαίου (κρανιακού) άκρου του μέσου γλουτιαίου μυός από το ανώτερο (ραχιαίο) άκρο του σπονδυλικού σωλήνα, σε χιλιοστόμετρα.
                                 
                              Ο τύπος ισχύει για τα σφάγια βάρους μεταξύ 70 και 130 χιλιογράμμων.»